ddrg/super_eurlex huggingface dataset:
R.

kadangi visi ES piliečiai, prieš kuriuos buvo pateikti ieškiniai valstybės narės teismui, gindamiesi turi teisę gauti dokumentus, išverstus į jų gimtąją kalbą, siekiant išvengti diskriminacijos dėl kalbos, be to, visi piliečiai turi būti informuojami apie teismines procedūras prieš juos, o visas procesas turi įvykti per teisminiu požiūriu priimtiną laikotarpį;
6.

pažymi, kad praeityje BRICS, atrodė, koordinavo pozicijas užsienio politikos srityje sprendžiant tam tikrus klausimus JT Saugumo Taryboje, visų pirma kilus krizėms Libijoje ir Sirijoje, be to, atidedant balsavimą dėl ES vaidmens JT Generalinėje Asamblėjoje ir priimant bendrą poziciją dėl Dramblio Kaulo Kranto ir Sudano; atsižvelgdamas į tai pabrėžia, kad gali pasirodyti, jog BRICS meta iššūkį dabartinei tarptautinės valdysenos sistemai, tačiau palaikant demokratinį dialogą, politinį bendradarbiavimą, taip pat su atskiromis šalimis, ir tikrą partnerystę galima sukurti teigiamą sąveiką ir sudaryti geresnes sąlygas naujai įtraukiai pasaulinės valdysenos sistemai; mano, kad ES turėtų tinkamai atsižvelgti į naują ekonominę ir politinę BRICS ir kitų besiformuojančios rinkos ekonomikos šalių galią, nes tai galėtų prisidėti prie organizuotos pasaulinės valdysenos reformos, paremtos konvergencine platforma, be destabilizuojančių padarinių;
59.

patvirtina, kad ypatingą dėmesį reikėtų skirti integruojančiam švietimui, visų pirma akredituojant svarbesnį patirtinį mokymąsi, ir kad todėl jis turėtų būti pabrėžiamas Europos bendradarbiavimo švietimo ir mokslo strateginėje veiklos programoje („ET 2020“) ir strategijos „Europa 2020“ naujų įgūdžių ir darbo pavyzdinėje iniciatyvoje; be to, pažymi, kad reikia naujų ir tinkamų gairių ir tinkamo IT naudojimo mokyklose ir namuose, teikiant asmeninę ir pritaikytą pagalbą;
41.

prašo ES institucijų stipriai paraginti ES lygmeniu ir paskatinti tarptautiniu mastu pasipriešinti bet kokiam pinigų plovimui per finansų rinkas, konkrečiai – galimomis priemonėmis reguliuojant kapitalo kontrolę, kaip neseniai pasiūlė Tarptautinis valiutos fondas; ragina mažinti visuotinę finansų rinkų įtaką, per trumpalaikes operacijas; didinti valstybės lėšų, pradedant nuo paramos privačiojo sektoriaus vystymuisi, panaudojimo skaidrumą, ir rimtai bei veiksmingai kovojant su mokesčių rojais, kiekvienoje valstybėje apmokestinant visų tarptautinių ekonomikos subjektų finansinę atskaitomybę; skatinant sudaryti daugiašalius susitarimus dėl keitimosi informacija mokesčių srityje ir tuo pačiu metu persvarstant „mokesčių rojaus“ apibrėžtį bei šių slaptų jurisdikcijų sąrašą; ragina Europos Komisiją parengti aiškių pinigų atsekamumo direktyvų, kad būtų lengviau nustatyti su „nešvarių“ ar iš neteisėtos veiklos gautų pinigų plovimu susijusius reiškinius; prašo Europos Komisijos rengiant savo teisėkūros pasiūlymą dėl kovos su pinigų plovimu direktyvos atnaujinimo kuo labiau apibendrinti bausmes už nusikalstamu būdų įgytų pinigų plovimą bei sukurti teisinę bazę, kuri apimtų kuo plačiausią šios srities tyrimo įgaliojimų spektrą; todėl prašo nustatyti, kad neteisėtai pinigus įgijusio subjekto vykdomas tokių pinigų plovimas visose valstybėse narėse būtų privaloma tvarka laikomas nusikaltimu. Be to, prašo Komisiją savo pasiūlyme įvertinti galimybę už pinigų plovimą numatytas bausmes taikyti ir tais atvejais, kai nusikaltimą padaręs asmuo turėjo laikytis nuomonės, kad turtas įgytas nusikalstamu būdu;
31.

apgailestauja dėl to, kad nedidelė inovacinių MVĮ dalis išauga iki didelių bendrovių su didesniu darbuotojų skaičiumi; be to pažymi, kad palyginti su JAV, ES veikia mažiau jaunų, moksliniais tyrimais ir taikomąja plėtra užsiimančių inovacinių bendrovių, ir kad didelis inovacijų ir e. įgūdžių trūkumas trukdo MVĮ taikyti naujoviškus ir pažangius verslo modelius ir naujas technologijas;
12.

pabrėžia, kad per tuo pat metu vykusias derybas su AKR šalimis buvo pasiektas susitarimas, jog be įprastinės ES pagalbos pagrindinėms AKR bananus eksportuojančioms šalims bus skirta papildoma parama vykdant naują programą, vadinamąją bananų sektoriaus papildomųjų priemonių programą; pabrėžia, kad bananų sektoriaus papildomųjų priemonių programai numatytų lėšų gali neužtekti ir įgyvendinimo laikotarpis gali būti per trumpas siekiant veiksmingai padėti AKR bananų augintojams prisitaikyti ir prisiderinti prie pasikeitusio ES importo režimo pasekmių; ragina Komisiją aiškiai nurodyti, kad finansiniame susitarime numatytos lėšos papildo šiuo metu bendradarbiavimui skiriamas lėšas ir kad tai nėra tik paprastas indėlis į nacionalinį biudžetą, kuris negali būti skiriamas specifinėms programoms, pvz., švietimui ir įvairinimui; ragina Komisiją pateikti naują daugiametį finansinį susitarimą;
15.

pabrėžia, kad ES teisinės valstybės misijos Kosove EULEX sėkmė svarbi tvariai plėtrai, institucijų stiprinimui ir Kosovo stabilumui bei ES kaip pasaulinio masto veikėjos ambicingiems tikslams kurti taiką; pabrėžia EULEX atsakomybę, susijusią su savo vykdomąja valdžia, taip pat jos įgaliojimus stebėti, prižiūrėti ir patarti; todėl ragina EULEX imtis konkrečių veiksmų, kad aukšto lygio korupcijos atvejų tyrimo procesas vyktų aktyviau; pripažįsta, kad kai kuriose srityse padaryta didelė pažanga, pavyzdžiui, policijos veiklos ir muitų srityse, tačiau pabrėžia, kad veikla turėtų būti intensyvinama, kad misija galiausiai pradėtų duoti apčiuopiamų rezultatų, ypač aukšto lygio korupcijos, organizuoto nusikalstamumo ir karo nusikaltimų atvejais; todėl pritaria pastaruoju metu taikomai EULEX strategijai galimus korupcijos atvejus nagrinėti aukščiausiu vyriausybiniu ir administraciniu lygmeniu ir pabrėžia, kad būtina ir toliau tokią strategiją taikyti siekiant užtikrinti pasitikėjimą EULEX veiksmais ir jų matomumą; pabrėžia, kad šiuo atžvilgiu labai svarbu ypatingą dėmesį skirti viešiems pirkimams ir kad organizuoto nusikalstamumo srityje EULEX ir toliau turi siekti konkrečių rezultatų vietoje; atsižvelgdamas į tai yra susirūpinęs dėl didelio neišspręstų bylų skaičiaus, kurių priežastis – netikėtai didelis bylų, kurias EULEX perdavė JT laikinoji administracinė misija Kosove, skaičius; pabrėžia, kad EULEX nepakanka teisėjų ir prokurorų ir ragina valstybes nares komandiruoti reikiamą ekspertų skaičių arba sudaryti sąlygas juos įdarbinti pagal sutartis; pabrėžia, kad svarbu aktyviai mažinti EULEX biurokratiją; todėl pabrėžia, kad tam, jog misija dirbtų veiksmingai, reikalingas kompetentingas valdymas ir koordinavimas; pabrėžia EULEX veiklos skaidrumo ir atskaitomybės poreikį, taip pat misijos veiklos politinio konteksto geresnio supratimo poreikį siekiant stiprinti jos teisėtumą piliečių akyse; be to, pabrėžia tolesnio glaudaus bendravimo su vyriausybe ir Kosovo piliečiais ir žiniasklaida svarbą; ragina EULEX apie misijos pasiekimus informuoti Kosovo piliečius ir, be to, ragina stengtis didinti pasitikėjimą misiją ir paisyti piliečių lūkesčių; džiaugiasi, kad neseniai sukurta Žmogaus teisių peržiūros grupė, kuri bus atsakinga už skundų, kuriuos pateikė asmenys, teigiantys, kad vykdydama savo įgaliojimus EULEX pažeidė jų žmogaus teises, nagrinėjimą;
C.

kadangi globalizacija ir sparti technologijų raida lemia plataus masto ekonomikos restruktūrizaciją ir dėl to keičiasi darbo santykiai bei darbuotojų užduočių turinys, be to, visuose sektoriuose ir amžiaus grupėse viena po kitos atsiranda naujos nepriklausomos vieno asmens įmonės, taigi atsiranda poreikis iš naujo apibrėžti darbo santykius siekiant išvengti iškraipymų (pvz., fiktyvaus savarankiško darbo),
5.

palankiai vertina tai, kad nustatytų pažeidimų kiekis sumažėjo 12,5 proc. palyginus su 2007 m.; be to, pažymi, kad kaip ir praėjusiais metais didžiausias užregistruotų pažeidimų skaičius yra susijęs su televizoriais ir kompiuterių monitoriais ir dėl to Komisijos prašo ypatingai kontroliuoti šiuos sektorius ir imtis priemonių, kurios reikalingos siekiant susigrąžinti visus nuosavus išteklius arba palūkanas; be to, prašo Komisijos siekti sudaryti tinkamą pusiausvyrą tarp importo metu atliekamų fizinių patikrų ir po muitinio įforminimo atliekamų ūkinės veiklos vykdytojų audito; prašo valstybių narių pateikti susijusią išsamią statistinę informaciją;
6.

be to, apgailestauja, kad ES, remdamasi konkrečiais ankstesniais įsipareigojimais skirti tarptautinį viešą finansavimą kovai su klimato kaita besivystančiose šalyse, nesugebėjo derybų metu užtikrinti pasitikėjimo, reikalingo siekiant tolesnės pažangos ad hoc darbo grupėse; be to, ragina ES paaiškinti savo poziciją dėl antrojo Kioto protokolo įsipareigojimų laikotarpio, kuris priklauso nuo to, ar JAV prisiims panašius įsipareigojimus pagal kitą teisinę priemonę, ir užtikrinti, kad papildomi nustatytosios normos vienetai (angl. AAU) ir žemėnaudos, žemėnaudos paskirties keitimo ir miškininkystės (LULUCF) taisyklės nepakenks Kioto protokolo vientisumui aplinkosaugos požiūriu;
3.

todėl ragina Komisiją: — laikytis įsipareigojimo, prisiimto minėtame savo 2002 m. kovo 20 d. komunikate, kad visi Komisijos sprendimai dėl įsipareigojimų neįvykdymo būtų skelbiami (2), atsižvelgiant į tai, kad šių sprendimų skelbimas – nuo skundo užregistravimo ir visų kitų tolesnių veiksmų atveju – yra būtina priemonė kovojant su politiniu kišimusi į įsipareigojimų neįvykdymo valdymą; — kaip jau ne kartą prašyta, pateikti Parlamentui aiškius ir išsamius duomenis apie įvairių generalinių direktoratų panaudotus išteklius nagrinėti įsipareigojimų neįvykdymo atvejus; — apsvarstyti paprastesnės ir ne tokios biurokratinės procedūros, susijusios su oficialių įspėjimų siuntimu įsipareigojimų neįvykdančiai valstybei narei, įsteigimu siekiant pasinaudoti šios priemonės veiksmingumu per trumpą laiką; be to, prašo Komisiją ryžtingai taikyti EB sutarties 228 straipsnį, siekiant užtikrinti tinkamą Teisingumo Teismo priimtų sprendimų vykdymą;
28.

ragina ES ir ypač ECOFIN lanksčiai spręsti klausimus, susijusius su kai kurių valstybių narių paraiškomis dėl galimybės taikyti mažesnę PVM normą su socialinėmis, ekonominėmis, aplinkosaugos arba sveikatingumo reikmėmis susijusioms sritims; šiuo atžvilgiu ragina valstybes nares, kurios to dar nepadarė, atsižvelgiant į suteikiantį joms šią teisę Bendrijos teisės aktą, sumažinti PVM vaisiams ir daržovėms; be to, ragina iš dalies pakeisti galiojančius Bendrijos teisės aktus taip, kad vaisiams ir daržovėms būtų taikoma ypač žema PVM norma (mažiau nei 5 proc.);
L.

kadangi žemės ūkio sektoriuje jaunieji ūkininkai patiria papildomų sunkumų, pvz., didelių įsisteigimo išlaidų, tarp jų aukštas įsiskolinimo lygis, esama pernelyg mažai jiems prieinamų ūkių ir rengiama per mažai specialių mokymų; be to, kadangi vykdant žemės ūkio politiką verslininkams užkraunama vis didesnė atsakomybė, ypač kompleksinių reikalavimų, susijusių su aplinkosaugos, gyvūnų sveikatos ir gerovės, maisto saugos ir gamtovaizdžio priežiūros klausimais, klausimais,
12.

pakartoja savo susirūpinimą dėl to, kad laikotarpis, per kurį Komisija pradeda ir baigia tirti pažeidimą, nepagrįstai ilgas ir neretai trunka keletą metų; pakartoja savo nepasitenkinimą dėl to, kad valstybės narės dažnai nevykdo Teisingumo Teismo sprendimų; mano, kad tai kelia grėsmę Bendrijos teisės aktų kūrimo ir nuoseklaus jų taikymo patikimumui, taip pat kad taip diskredituojami ES tikslai;
32.

primena biudžeto įvykdymą tvirtinančios institucijos susirūpinimą dėl skaidrumo ir interesų atstovavimo Agentūroje, išreikštą vykdant 2019 m. biudžeto įvykdymo patvirtinimą; atkreipia dėmesį į tai, kad sukurtas ir pradėtas naudoti Agentūros skaidrumo registras; ragina Agentūrą laikytis aukščiausių skaidrumo standartų ir nuolat atnaujinti šį skaidrumo registrą; pažymi, kad Agentūra įgyvendino naują skaidrumo didinimo procesą; pažymi, kad visi pramonės atstovų posėdžiai (angl. i. days) buvo organizuojami internetu, juose dalyvavo 430 Agentūros, valstybių narių ir Sąjungos partnerių, taip pat tarptautinių organizacijų atstovų ir per juos 50 įmonių pristatė daugiau kaip 60 sprendimų; pažymi, kad Agentūra, be pramonės atstovų posėdžių, surengė internetinį technologinių sprendimų demonstravimą, sykiu organizavo Tarptautinę konferenciją dėl biometrinių duomenų naudojimo prie sienų, per kurią daugiau kaip 470 konferencijos dalyvių pristatyta daugiau kaip 100 sprendimų ir surengti 23 sektoriaus atstovų pristatymai; pažymi, kad vis dėlto atrodo, jog labai nedaug posėdžių buvo užregistruoti naujai sukurtame skaidrumo registre; ragina Agentūrą 2020 m. pranešti biudžetą tvirtinančiai institucijai, su kokiais privačiais subjektais ji susitiko per savo kas dvejus metus rengiamas pramonės dienas 2020 m.; ragina Agentūrą informuoti biudžeto įvykdymą tvirtinančią instituciją apie šioje srityje padarytą pažangą;
41.

apgailestauja dėl to, kad Teisingumo Teismas ir Bendrasis Teismas buvo priversti atšaukti arba atidėti visus posėdžius, kuriuos buvo numatyta surengti nuo 2020 m. kovo mėn. vidurio iki birželio mėn. pradžios, atsižvelgiant į COVID-19 pandemiją, IT infrastruktūros trūkumą bei sąlygų, būtinų posėdžiams surengti, nebuvimą; pažymi, kad Teisingumo Teismas nusprendė kai kuriuos posėdžius pakeisti klausimais, į kuriuos reikia atsakyti raštu; pažymi, kad panašus sprendimas negali būti įgyvendintas Bendrajame Teisme, nes Darbo tvarko taisyklėse numatyta, kad posėdis turi būti surengtas, kai pagrindinė šalis pateikia motyvuotą prašymą šiuo klausimu; palankiai vertina žmogiškųjų, techninių ir finansinių išteklių panaudojimą siekiant sukurti ir įdiegti bendrą ir saugią vaizdo konferencijų sistemą su galimai sinchroniniu vertimu žodžiu į 24 oficialiąsias kalbas, kuri būtų naudinga šalių atstovams, negalintiems keliauti į Liuksemburgą dėl valstybėse narėse taikomų kelionių apribojimų; sveikina ESTT dėl to, kad jam buvo suteiktas Europos ombudsmeno apdovanojimas už gerą administravimą kategorijoje „Inovacijų ir pertvarkos srities kompetencija“ už nuotolinių teismo posėdžių sistemos įgyvendinimą;
9.

pažymi, kad 2019 m. sėkmingai įvykdyti du kvietimai teikti pasiūlymus: kovo mėn. paskelbtas aštuntasis kvietimas teikti pasiūlymus, per kurį atrinktos 58 temos iš 68, ir spalio mėn. paskelbtas devintasis kvietimas teikti pasiūlymus, per kurį atrinktos 53 temos iš 55; be to, pažymi, kad dešimtasis kvietimas teikti pasiūlymus buvo paskelbtas 2019 m. gegužės mėn. ir įvertintas 2019 m. lapkričio mėn.; pažymi, kad iš viso pagal dešimt kvietimų teikti pasiūlymus dalyvavo daugiau kaip 730 partnerių iš 28 skirtingų šalių, aktyviai dalyvavo mažosios ir vidutinės įmonės ir daugeliui jų buvo skiriamos dotacijos, ir skirtas beveik 505 000 000 EUR finansavimas;
pakartoja savo raginimą Komisijai užtikrinti tinkamą prevencinių priemonių, kurių valstybės narės imasi siekdamos išvengti interesų konfliktų, vertinimą; šiuo atžvilgiu palankiai vertina Komisijos gaires „Kaip išvengti interesų konflikto vadovaujantis Finansiniu reglamentu“ (angl. Guidance on avoidance of conflicts of interest under the Financial Regulation ), kurios 2020 m. rugpjūčio mėn. buvo išplatintos valstybėms narėms siekiant vienodai aiškinti ir taikyti su interesų konfliktu susijusias taisykles bei pagerinti informuotumą apie šių taisyklių taikymą, įskaitant pasidalijamojo valdymo atžvilgiu; ragina Komisiją viešai paskelbti šias gaires ir taip pat dalytis informacija apie atliktus auditus šiais klausimais ir gerosios patirties pavyzdžiais su valstybių narių valdžios institucijomis ir Biudžeto kontrolės komitetu;
2.

susirūpinęs atkreipia dėmesį į tai, kad BEREC biuro darbuotojų kaita ir toliau buvo didelė, o tai kelia didelį pavojų BEREC biuro darbo programos įgyvendinimui; be to, pažymi, kad po to, kai buvo sukurtos naujos pareigybės siekiant vykdyti naujus Reglamentu (ES) 2018/1971 BEREC biuro nustatytus įgaliojimus, BEREC biuras sugebėjo užtikrinti, kad būtų greitai įdarbinta 13 naujų darbuotojų (trys laikinieji darbuotojai, septyni sutartininkai ir trys deleguotieji nacionaliniai ekspertai);
9.

apgailestauja dėl to, kad dėl daugelio aplinkybių, įskaitant ribotus IT ir personalo išteklius, 2018 m. kai kurios veiklos nebuvo galima visapusiškai įvykdyti; susirūpinęs pažymi, kad valdyba pabrėžė, jog Agentūros gebėjimas toliau tinkamai reaguoti į politikos pokyčius priklausys nuo to, ar bus padidinti skiriami pagrindiniai ištekliai, ar toliau bus teikiamas prioritetas kai kurioms dabartinėms pagrindinėms užduotims ir (arba) jos nebebus vykdomos;
6.

pabrėžia, kad svarbu išlaikyti Europos norą pirmauti kuriant svarbiausias tokių sričių, kaip kosmosas, sveikatos priežiūra, aplinka, žemės ūkis, sauga ir transportas, technologijas; pabrėžia, jog reikia užtikrinti, kad mokslinių tyrimų ir inovacijų veikla ir toliau padėtų tenkinti Europos reikmes, rasti iššūkių sprendimus ir išeitis konkurencingumui užtikrinti, ir šiomis aplinkybėmis primena svarbų fundamentinių tyrimų vaidmenį; pabrėžia, kad perėjimas nuo programos „Horizontas 2020“ prie programos „Europos horizontas“ turi būti sklandus, siekiant užtikrinti verslo, mokslinių tyrimų įstaigų ir akademinės bendruomenės stabilumą; yra labai susirūpinęs dėl to, kad per visą laikotarpį labai trūko lėšų programai „Horizontas 2020“, todėl daug puikių paraiškų negalėjo gauti finansavimo; todėl ketina kitų metų biudžete programai „Horizontas 2020“ užtikrinti didžiausius galimus metinius asignavimus, visapusiškai pasinaudojant DFP reglamento ir Finansinio reglamento lankstumo nuostatomis; be to, pabrėžia, kad svarbu didinti Europos struktūrinių ir investicijų fondų sąveiką;
22.

pažymi, kad 28 proc. Institucijos biudžeto sudarė mokesčiai, kuriuos moka jos prižiūrimi subjektai; džiaugdamasis pažymi, kad buvo įgyvendintos priemonės siekiant sušvelninti bet kokius interesų konfliktus ir kad buvo atliktas šių struktūrų ir procesų auditas; ragina Instituciją ir toliau teikti informaciją biudžeto įvykdymą tvirtinančiai institucijai apie priemones, kurias ji taiko interesų konfliktų prevencijos srityje; be to, pažymi, jog Institucija mano, kad jeigu mokesčius rinktų Komisija, tai būtų neveiksminga, nes Institucija jau turi tinkamas mokesčių nustatymo ir surinkimo struktūras ir procesus, be to, ji mano, kad dėl procedūros dinaminio ir techninio pobūdžio tam reikia specialių žinių;
EUROPOS PARLAMENTO REZOLIUCIJA (ES) 2019/1427

2019 m. kovo 26 d.

su pastabomis, sudarančiomis neatskiriamą sprendimo dėl Europos Sąjungos 2017 finansinių metų bendrojo biudžeto įvykdymo patvirtinimo, VI skirsnis – Europos ekonomikos ir socialinių reikalų komitetas, dalį

EUROPOS PARLAMENTAS,

20.

palankiai vertina pastangas didinti informacinių sistemų, IT infrastruktūros ir paramos naudotojams paslaugų veiksmingumą; atkreipia dėmesį į tokius pavyzdžius kaip sukurta nauja darbuotojų vertinimo taikomoji programa, internetinis darbuotojų žinynas, geresnės naudojimosi pagrindinėmis operacinėmis sistemomis galimybės ir pranešimų teikimo aplinka; vis dėlto susirūpinęs pažymi, kad Komitetas kartu su Regionų komitetu IT skyrė mažiau nei 3 proc. viso savo biudžeto, nors IT projektams ir įrangai kelerius metus buvo skiriamas nepakankamas finansavimas; prašo Komiteto parengti investicijų į savo IT projektus ir įrangą laikotarpio vidurio strategiją ir įtraukti ją į kitą Komiteto metinę veiklos ataskaitą;
4.

pažymi, kad, remiantis Audito Rūmų ataskaita, 2016 m. Institutas paskelbė atvirą kvietimą teikti paraiškas dėl jo lyčių statistikos priemonių ir išteklių priežiūros ir atnaujinimo bendrosios sutarties maksimaliai 1 600 000 eurų sumai; pabrėžia, kad kvietimas teikti paraiškas padalintas į dvi dalis, nenurodant atitinkamų kiekvienos dalies sumų; atkreipia dėmesį į tai, kad vienam konkurso dalyviui uždavus klausimą, Institutas savo svetainėje paaiškino, kad kiekvienos dalies įvertinta maksimali suma yra 800 000 eurų; atkreipia dėmesį į tai, kad anot Instituto, tai buvo administracinė klaida, dėl kurios nurodyta suma nebuvo atitinkamai pakeista ir kad tai neturėjo poveikio biudžetui; be to, apgailestaudamas pažymi, kad, remiantis Audito Rūmų ataskaita, kainų konkurencija šiame kvietime teikti paraiškas buvo pagrįsta tik dienos tarifais, o ne ir užduotims įvykdyti reikalingu laiku, dėl to Institutas negalėjo nustatyti ir pasirinkti ekonomiškai naudingiausių pasiūlymų ir užtikrinti racionaliausio lėšų panaudojimo; atkreipia dėmesį, kad, anot Instituto, jis iš dalies pakeitė atitinkamus techninių specifikacijų šablonus ir riziką mažins būsimuose kvietimuose teikti paraiškas dėl konkrečių paslaugų nurodydamas maksimalų darbo dienų skaičių;
išreiškia didelį susirūpinimą dėl to, kad pramonės atstovai Bendrosios įmonės pagrindinei veiklai ir administracinėms išlaidoms turėjo skirti 975 000 000 EUR, tačiau jie pranešė tik apie 15 400 000 EUR pagrindinei veiklai skirtą nepiniginį įnašą, o valdyba patvirtino 3 000 000 EUR piniginį įnašą, kurį pramonės atstovai skyrė Bendrosios įmonės administracinėms išlaidoms; apgailestauja dėl to, kad nepiniginiai įnašai yra nedideli, o tai yra dėl to, kad daugelis Bendrosios įmonės projektų 2016 m. buvo tik parengiamajame etape; šiomis aplinkybėmis atkreipia dėmesį į tai, kad Reglamentas (ES) Nr. 560/2014, kuriuo įsteigiama Biologinės pramonės sektorių bendroji įmonė, 2018 m. sausio 23 d. buvo iš dalies pakeistas Tarybos reglamentu (ES) 2018/121 ( 2 ) siekiant padidinti privačiojo sektoriaus finansinį įnašą; ragina Bendrąją įmonę pranešti biudžeto įvykdymą tvirtinančiai institucijai apie nepiniginių įnašų ir atliktų mokėjimų padėtį;
3.

atkreipia dėmesį į Audito Rūmų ataskaitos teiginį, kad Bendroji įmonė neįvertino iš NFI gautų užbaigtų projektų sąnaudų audito ataskaitų kokybės; be to, pažymi, kad, įvertinus trijų NFI audito strategijas, buvo neįmanoma nustatyti, ar ex post auditai yra atliekami veiksmingai, nes NFI taikė skirtingas metodikas ir todėl Bendroji įmonė negalėjo apskaičiuoti nei patikimo klaidų lygio svertinio vidurkio, nei likutinio klaidų lygio; taip pat pažymi, kad ECSEL JTI patvirtino, kad atlikus nuodugnius nacionalinių sistemų patikimumo vertinimus buvo nustatyta, jog šios sistemos užtikrina pakankamai gerą Bendrųjų įmonių narių finansinių interesų apsaugą;
19.

pažymi, kad įsigaliojus Finansiniam reglamentui ir pradėjus jį taikyti, Agentūros valdyba priėmė naujas įgyvendinimo taisykles, kurios taikomos nuo 2015 m. sausio 1 d.; be to, pažymi, kad tose įgyvendinimo taisyklėse nustatytos programų, projektų ir veiklos ex ante ir ex post vertinimo įgyvendinimo taisyklės; pastebi, kad taikant dabartinę Agentūros vidaus kontrolės sistemą didelis dėmesys skiriamas ex-ante kontrolei, o ex post vertinimas daugiausia buvo atliktas IT projektams, laikantis taikytinos projektų valdymo PRINCE2 metodikos Agentūroje; ragina Agentūrą pranešti biudžeto įvykdymą tvirtinančiai institucijai tų naujų taisyklių įgyvendinimo rezultatus;
30.

yra įsitikinęs, kad su visomis BŽŪP išlaidomis susijusios valdymo ir patikrų sąnaudos (siekiančios 4 mlrd. EUR) yra didelės, o dėmesys turėtų būti skiriamas patikrų veiksmingumo gerinimui, o ne jų skaičiaus didinimui. taigi ragina Komisiją ir valstybes nares daugiausia dėmesio skirti klaidų kaimo plėtros išlaidose priežastims; mano, kad valstybės narės, prireikus, turėtų imtis šių prevencinių ir taisomųjų veiksmų: a) Viešieji pirkimai taikydamos ex ante sąlygų sąvoką valstybės narės turėtų parengti ir pateikti išsamias gaires naudos gavėjams dėl to, kaip turi būti taikomos viešųjų pirkimų taisyklės; šiame procese turėtų dalyvauti nacionalinės institucijos, kurios specializuojasi atitikties viešųjų pirkimų taisyklėms stebėjimo srityje; daugiausia dėmesio turėtų būti skirta trims pagrindiniams taisyklių pažeidimams: nepagrįstam tiesioginiam sutarčių skyrimui netaikant tinkamos konkurencinės procedūros; netinkamam atrankos ir sutarties skyrimo kriterijų taikymui ir nevienodų sąlygų sudarymui konkurso dalyviams; b) Tyčinis taisyklių apėjimas remdamosi savo kaimo plėtros programose pateiktais konkrečiais tinkamumo ir atrankos kriterijais, valstybės narės turėtų nustatyti gaires, kurios jų inspektoriams padėtų nustatyti galimo sukčiavimo veiksmų požymius; c) Agrarinės aplinkosaugos išmokos Valstybės narės turėtų padidinti savo administracinių patikrų apimtį ir ją papildyti įsipareigojimų tikrinimais remiantis dokumentiniais įrodymais – šiuo metu tokie tikrinimai vykdomi tik atliekant 5 % patikras vietoje; be to, sumažinimų ir nuobaudų sistema turėtų būti parengta taip, kad turėtų reikšmingą atgrasomąjį poveikį galimiems taisyklių pažeidėjams;